Spevácky zbor mesta Brezna

Spevácky zbor mesta Brezna vznikol v roku 1978 ako „Komorný ženský zbor pri Mestskom osvetovom stredisku v Brezne“. Na „Spevácky zbor mesta Brezna“ bol premenovaný pri príležitosti 10. výročia vzniku (12. decembra 1987) a v septembri 1990 vznikol zmiešaný zbor.

Zakladateľom zboru bol učiteľ hudby v Ľudovej škole umenia Ján Soušek. So zborom spolupracovali mnohé osobnosti. Po umeleckej stránke napríklad Ernest Kandera, Juraj Boško, JUDr. Vojtech Wick, Darina Kleinová-Šurinová, Renáta Harantová-Andrejová, Eva Brucháčková, Gabriela Poszgaiová-Pravotiaková, Ján Zemko, Ján Petrus, Mikuláš Doboš, Alexander Melicher, Milan Hric, Alfréd Zemanovský, Zdenko Mikula, Milan Novák, Sylvia Janíčková, Milan Pazúrik, Zuzana Giertlová, Juraj Zelník, Miroslava Farkašová a ďalší.

Spevácky zbor mesta Brezna bol iniciátorom festivalu speváckych zborov s medzinárodnou účasťou Horehronské slávnosti zborového spevu. 

Externé odkazy
 Spevácky zbor mesta Brezna – Oficiálna webstránka

Kategória:Slovenské spevácke zbory
Kategória:Kultúra v Brezne